(Ministru kabineta

2021. gada 17. augusta

rīkojums Nr. 579)

**DARBA aizsardzības jomas attīstības plāns**

**2021.–2023. gadam**

**Lietotie saīsinājumi**

ES – Eiropas Savienība

ESF – Eiropas Sociālais fonds

LAĀB – Latvijas arodslimību ārstu biedrība

LBAS – Latvijas Brīvo arodbiedrību savienība

LDDK – Latvijas Darba devēju konfederācija

LM – Labklājības ministrija

MK – Ministru kabinets

RSU DDVVI – Rīgas Stradiņa universitātes aģentūra „Darba drošības un vides veselības institūts”

VDI – Valsts darba inspekcija

**I. Plāna kopsavilkums**

Darba aizsardzības jomas attīstības plāns 2021.–2023.gadam (turpmāk – plāns) ir īstermiņa politikas plānošanas dokuments, kas izstrādāts, lai noteiktu konkrētus pasākumus darba aizsardzības jomas turpmākai attīstībai, pamatojoties uz Sociālās aizsardzības un darba tirgus politikas pamatnostādnēm 2021.-2027.gadam (turpmāk – pamatnostādnes).

Viens no pamatnostādnēs noteiktajiem rīcības virzieniem paredz veicināt iekļaujošu darba tirgu ikvienam un kvalitatīvas darba vietas, atbalstot ilgtermiņa līdzdalību darba tirgū. Būtiska nozīme kvalitatīvu darba vietu nodrošināšanā ir atbilstošai nodarbināto veselības aizsardzībai un drošībai. Pamatnostādnēs ir identificēti šādi būtiskākie izaicinājumi, kas ir saistīti ar darba aizsardzības jomu:

1. salīdzinoši augsts letālo un smago nelaimes gadījumu darbā skaits;
2. arodslimību skaita pieaugums, tajā skaitā gados jaunākiem nodarbinātajiem;
3. pienācīga dažādās nodarbinātības formās nodarbināto tiesiskā aizsardzība un tiesiskā statusa noteikšana;
4. darba tirgus institūciju nepietiekama veiktspēja reaģēt uz mainīgajiem apstākļiem.

Lai efektīvi risinātu jautājumus, kas saistīti ar minētajiem izaicinājumiem, pamatnostādnēs noteikts uzdevums - nodrošināt drošas darba vides, kvalitatīvu darba vietu un cienīga darba attīstību, tai skaitā:

1. paaugstinot sabiedrības, īpaši darba devēju, nodarbināto un darba aizsardzības speciālistu informētības un izpratnes līmeni par darba tiesību un darba aizsardzības jautājumiem (dažādās nodarbinātības formās) un veicinot preventīvās kultūras attīstību;
2. nodrošinot atbalstu uzņēmumiem, īpaši mikro un mazajiem uzņēmumiem, drošas un veselībai nekaitīgas darba vides izveidošanā;
3. veicinot arodslimību preventīvu novēršanu un arodslimību agrīnu diagnosticēšanu;
4. pilnveidojot nodarbināto tiesisko aizsardzību, viņu izpratni un zināšanas par darba tiesiskajām attiecībām, īpaši nestandarta/ jaunajās nodarbinātības formās strādājošiem.

Ar darba aizsardzības un darba tiesību jautājumiem ir saistīts arī pamatnostādnēs iekļautais rīcības virziens “Sociālās aizsardzības un darba tirgus politikas pārvaldības stiprināšana” un uzdevums “Uzlabot augsti kvalificēta darbaspēka piesaisti sociālās aizsardzības un darba tirgus pakalpojumus administrējošās institūcijās un to veiktspējas pilnveidošanu”, kas attiecas uz VDI veiktspēju un tādejādi arī uz efektīvu darba aizsardzības un darba tiesību prasību uzraudzību un kontroli.

Sabiedrības informēšanas un izglītošanas pasākumi darba aizsardzības jomā tiek veikti nepārtraukti, katru gadu izvērtējot aktualitātes. Informācijas padome, kurā ietilpst darba aizsardzības jomās kompetenti pārstāvji no [LM](http://www.lm.gov.lv/), [VDI](http://www.vdi.lv/), [LBAS](http://www.lbas.lv/), [LDDK](http://www.lddk.lv/) un RSU DDVVI, katru gadu pieņem lēmumu par konkrētiem pasākumiem un informatīvo materiālu tēmām, kas īstenojami preventīvo pasākumu plāna ietvaros no Darba negadījumu speciālā budžeta.

Būtisks atbalsts darba aizsardzības prasību ieviešanā darba devējiem tiek sniegts ESF projektā Nr. 7.3.1.0/16/I/001 “Darba drošības normatīvo aktu praktiskās ieviešanas un uzraudzības pilnveidošana”, kas tiek īstenots darbības programmas "Izaugsme un nodarbinātība" 7.3.1. specifiskā atbalsta mērķa "Uzlabot darba drošību, it īpaši bīstamo nozaru uzņēmumos" ietvaros no 2016.gada 4.marta līdz 2023.gada 31.decembrim. Minētā projekta ietvaros īstenota arī virkne citu pasākumu, kas vērsti uz nodarbināto drošības un veselības aizsardzības uzlabošanu un darba vides sakārtošanu atbilstoši darba aizsardzības un darba tiesību prasībām, kā arī uz VDI profesionālo spēju pilnveidi.

Plānā iekļauto pasākumu īstenošanai paredzēts izmantot finanšu resursus no valsts budžeta, tai skaitā no Darba negadījumu speciālā budžeta, kā arī Darbības programmas "Izaugsme un nodarbinātība" 7.3.1. specifiskā atbalsta mērķa "Uzlabot darba drošību, it īpaši bīstamo nozaru uzņēmumos" finansējuma.

Plāna projekts pārrunāts sanāksmē ar sociālajiem partneriem – LDDK un LBAS, kā arī Darba aizsardzības kompetento institūciju biedrību. Informācija par plāna izstrādi ievietota LM interneta vietnē, tādējādi nodrošinot sabiedrības līdzdalības iespējas dokumenta izstrādes procesā.

**II. Esošās situācijas raksturojums**

Situācijas raksturojums darba aizsardzības jomā iekļauts Sociālās aizsardzības un darba tirgus politikas pamatnostādņu 2021.-2027.gadam 2.pielikumā.

Plāna ietvaros tiek paredzēts turpināt jau iepriekšējā periodā uzsāktos pasākumus, kas īstenoti, pamatojoties uz Darba aizsardzības politikas pamatnostādnēm 2016.-2020.gadam[[1]](#footnote-1), Darba aizsardzības jomas attīstības plānu 2016.-2018.gadam[[2]](#footnote-2) un Darba aizsardzības jomas attīstības plānu 2019.-2020.gadam[[3]](#footnote-3). Vienlaikus tiek paredzēti arī jauni pasākumi, ņemot vērā aktuālo situāciju. Plānā iekļautie pasākumi atbilst ES līmenī noteiktajām prioritātēm un aktualitātēm, kas noteiktas Stratēģiskajā ietvarā par drošību un veselības aizsardzību darbā 2014. - 2020.gadam (publicēts 2014.gada 6.jūnijā)[[4]](#footnote-4), kā arī jaunajā ES drošības un veselības aizsardzības stratēģiskajā ietvarā 2021.-2027.gadam, kur noteikti šādi būtiskākie mērķi darba aizsardzības jomā: 1) prognozēt un pārvaldīt pārmaiņas jaunajā darba pasaulē, ko izraisa vides, digitalizācijas un demogrāfijas izmaiņas; 2) pilnveidot nelaimes gadījumu darbā un arodslimību prevenciju; 3) paaugstināt gatavību turpmākajām iespējamajām veselības jautājumu krīzēm.[[5]](#footnote-5)

**III. Plāna ietvaros īstenojamie pasākumi**

|  |  |
| --- | --- |
| **Plāna mērķis**  | Nodrošināt drošu un veselībai nekaitīgu darba vidi un veicināt nodarbināto darba mūža pagarināšanos. |
| **Politikas rezultāts/-i un rezultatīvais rādītājs/-i** | **Politikas rezultāts:** Veicināta iekļaujoša, līdztiesīga un kvalitatīva darba tirgus attīstība.**Rezultatīvais rādītājs:** Smagos nelaimes gadījumos darbā cietušo un letālos nelaimes gadījumos darbā bojā gājušo kopējais skaits uz 100 000 nodarbinātajiem (2019.gadā 31,7; 2024.gadā – 29; 2027.gadā – 28,5). |
| **1. Rīcības virziens** | Iekļaujošs darba tirgus ikvienam un kvalitatīvas darba vietas, atbalstot ilgtermiņa līdzdalību darba tirgū. |
| *Nr. P.k.* | **Pasākums** | **Darbības rezultāts** | **Rezultatīvais rādītājs** | **Atbildīgā institūcija** | **Līdzatbildīgās institūcijas** | **Izpildes termiņš** |
| Uzdevums Nr.1. Paaugstināt sabiedrības, īpaši darba devēju, nodarbināto un darba aizsardzības speciālistu informētības un izpratnes līmeni par darba tiesību un darba aizsardzības jautājumiem (dažādās nodarbinātības formās) un veicināt preventīvās kultūras attīstību |
| 1.  | Sabiedrības informēšana par darba aizsardzības jautājumiem ar īsu videopadomu un filmu palīdzību | Iedzīvotāji, īpaši nodarbinātie, izglītoti par rīcību dažādās problēmsituācijās, kas saistītas ar darba aizsardzības jautājumiem | Izveidoti 18 videomateriāli, ievietoti internetā, sociālajos tīklos ar 500 skatījumiem gadā | RSU DDVVI | LM, VDI | 2023.gada IV ceturksnis |
| 2. | Darba devēju un nodarbināto informēšana, izstrādājot informatīvos materiālus par dažādiem aktuāliem darba aizsardzības jautājumiem (tai skaitā par muskuļu-skeleta sistēmas slimību profilaksi, psihoemocionālajiem riskiem, aizsardzību pret ķīmiskajām vielām, u.c.) | Darba devēji un nodarbinātie informēti par dažādiem darba aizsardzības jautājumiem, tajā skaitā par aktuālajiem darba vides riska faktoriem | Izstrādāti, izdoti un izplatīti 63 informatīvie materiāli, ievietoti interneta vidē ar 1000 skatījumiem gadā | RSU DDVVI | LM, VDI | 2023.gada IV ceturksnis |
| 3. | Ar uzņēmuma darba aizsardzības sistēmas izveidi un uzturēšanu saistīto personu informēšana semināros (tai skaitā par Covid-19 ierobežošanu, psihoemocionālajiem riskiem, dažādu nozaru specifiskajiem riskiem u.c.) | Darba aizsardzības speciālisti un citas ar uzņēmuma darba aizsardzības sistēmas izveidi un uzturēšanu saistītās personas informētas par aktuāliem darba aizsardzības jautājumiem | Īstenoti 132 semināri, kuros apmācīti 1500 dalībnieku | RSU DDVVI | LM, VDI | 2023.gada IV ceturksnis |
| 4. | Informatīvo kampaņu īstenošana par aktuāliem riska faktoriem vai darba aizsardzības aspektiem | Vērsta darba devēju, nodarbināto un darba aizsardzības speciālistu padziļināta uzmanība uz kādu konkrētu riska faktoru vai aspektu, sniedzot praktisku informāciju  | Īstenotas 3 informatīvas kampaņas (katru gadu 1 kampaņa), ievietojot informāciju sociālajos tīklos, izstrādājot materiālus un padomus dažādos formātos | RSU DDVVI | LM, VDI | 2023.gada IV ceturksnis |
| 5. | Informatīvi izglītojošu pasākumu organizēšana (semināri, diskusijas, u.c.) | Darba devēji, nodarbinātie un plašāka sabiedrība informēti par aktuāliem darba aizsardzības un darba tiesību jautājumiem | Organizēti 52 informatīvi pasākumi darba devējiem, nodarbinātajiem un plašākai sabiedrībai | VDI | RSU DDVVI | 2022.gada IV ceturksnis |
| 6. | Vizualizētu uzskates līdzekļu darbinieku informēšanai izveide un ieviešana (videoapmācības, videofilmas) | Iedzīvotāji viegli uztveramā un saprotamā veidā informēti par darba vides riskiem un to ietekmi uz veselību, galvenajiem aizsardzības pasākumiem un drošām darba metodēm | Sagatavotas 12 videofilmas par preventīvo kultūru un bīstamajās nozarēs un 12 videopadomi, videomateriāli izplatīti datu nesējos, ievietoti interneta vidē, izrādīti kinoteātros un TV | VDI | LM | 2022.gada IV ceturksnis |
| 7. | Sabiedrības izpratnes par darba attiecību un darba aizsardzības jautājumiem veicināšanas pasākumu organizēšana | Plašāka sabiedrība ir informēta par darba aizsardzības jautājumu nozīmi ikviena indivīda dzīvē | Organizētas 2 sabiedrisko attiecību kampaņas | VDI | LM | 2023. gada II ceturksnis |
| 8. | Tiešsaistes un klātienes konsultāciju un tiešsaistes semināru par darba vides risku, īpaši, bioloģisko risku mazināšanu un prevenciju, nodrošināšana | Darba devēji, nodarbinātie un plašāka sabiedrība ir informēti par bioloģisko risku, t.sk. Covid - 19 radīto, mazināšanu darba vietās | Nodrošinātas 816 konsultācijas un semināri | VDI | LM, RSU DDVVI | 2023. gada IV ceturksnis |
| 9. | Izglītojošas aktivitātes tādu profesionālo izglītības iestāžu, kuras sniedz izglītību bīstamajās nozarēs[[6]](#footnote-6), audzēkņiem - diskusijas, spēles, konkursi u.c. formas aktivitātes, kas uzrunātu mērķauditoriju | Profesionālo izglītības iestāžu, kuras sniedz izglītību bīstamajās nozarēs, audzēkņi informēti par darba tiesību un darba aizsardzības jautājumiem | Organizēti 30 pasākumi | VDI | LM, LBAS | 2023.gada IV ceturksnis |
| Uzdevums.Nr.2. Nodrošināt atbalstu uzņēmumiem, īpaši mikro un mazajiem uzņēmumiem, drošas un veselībai nekaitīgas darba vides izveidošanā. |
| 1. | Konsultatīvais atbalsts bīstamo nozaru uzņēmumiem  | Novērstas nepilnības darba aizsardzības nodrošināšanā bīstamo nozaru uzņēmumos | Nodrošinātas ekspertu konsultācijas 733 uzņēmumos | VDI | LM, LDDK, LBAS | 2023.gada IV ceturksnis |
| 2. | Jaunu bezmaksas interaktīvo darba vides riska novērtējuma rīku izveide un tiešsaistes pieejamības nodrošināšana | Nodrošināta bezmaksas pieejamība tiešsaistes interaktīvajiem darba vides riska novērtējuma rīkiem | Izveidoti 5 jauni tiešsaistes interaktīvi darba vides riska novērtējuma rīki (OiRA) dažādām nozarēm | VDI | LM | 2021.gada IV ceturksnis |
| 3. | Elektroniskas darbinieku apmācības sistēmas izveide un ieviešana | Nodrošināta iespēja izmantot nodarbināto elektronisko apmācību sistēmu | Izveidota elektroniska darbinieku apmācības sistēma 15 nozarēm | VDI | LM | 2023.gada II ceturksnis |
| 4. | Vienas dienas nodarbināto bezmaksas apmācība, īpaši bīstamajās nozarēs, preventīvās kultūras paaugstināšanai | Apmācīti nodarbinātie, īpaši bīstamajās nozarēs strādājošie | Izstrādāta apmācību programma, organizētas 43 apmācības, kurās apmācīti 860 bīstamās nozarēs nodarbinātie | VDI | LM, RSU DDVVI | 2022.gada IV ceturksnis |
| 5. | Mācību ekskursijas darba devējiem uz uzņēmumiem, kuros ieviesta labā prakse darba aizsardzības prasību ievērošanai | Darba devēji iepazinušies ar labo praksi un paaugstinājusies darba devēju motivācija darba aizsardzības prasību ieviešanā | Organizētas 24 ekskursijas, katrā apmācot 15 darba devējus vai viņu pārstāvjus | VDI | LM, LDDK | 2023.gada IV ceturksnis |
| Uzdevums Nr.3. Veicināt arodslimību preventīvu novēršanu un arodslimību agrīnu diagnosticēšanu. |
| 1. | Padziļinātas un specifiskas informācijas par aktuāliem arodslimību jautājumiem nodrošināšana arodveselības un arodslimību ārstiem | Arodveselības un arodslimību ārsti informēti par aktuāliem un specifiskiem arodveselības jautājumiem, īpaši attiecībā uz aktuālu arodslimību profilaksi, agrīnu diagnostiku un ārstēšanu un rehabilitāciju | Organizētas 6 Latvijas arodslimību ārstu biedrības konferences | RSU DDVVI  | LM, LAĀB | 2023.gada IV ceturksnis |
| 2. | Interaktīvi pasākumi par aktuāliem veselības veicināšanas jautājumiem darba vietās (piemēram, par pasākumiem dažādām nodarbināto grupām, tai skaitā vecāka gadagājuma nodarbinātajiem, par psihoemocionālajiem faktoriem, ergonomiskajiem faktoriem u.c.) | Darba devēji, nodarbinātie un darba aizsardzības speciālisti informēti par aktuāliem veselības veicināšanas jautājumiem darba vietās | Organizēti 9 pasākumi (meistarklases) | RSU DDVVI  | LM | 2023.gada IV ceturksnis |
| 3. | Kopīgi interaktīvi pasākumi arodveselības un arodslimību ārstiem un darba aizsardzības speciālistiem par obligāto veselības pārbaužu veikšanu | Nodrošināta informācijas un labas prakses piemēru apmaiņa starp arodveselības un arodslimību ārstiem un darba aizsardzības speciālistiem par obligāto veselības pārbaužu plānošanu, īstenošanu un ārstu ieteikumiem | Organizēti 12 pasākumi (meistarklases) | RSU DDVVI  | LM | 2023.gada IV ceturksnis |
| 4. | Informācijas par aktuāliem arodslimību jautājumiem nodrošināšana ģimenes ārstiem un citiem veselības aprūpes speciālistiem | Ģimenes ārsti un citi veselības aprūpes speciālisti informēti par aktuāliem arodveselības jautājumiem, īpaši attiecībā uz aktuālu arodslimību profilaksi, agrīnu diagnostiku un ārstēšanu | Izstrādāti, izdoti un izplatīti 3 informatīvie materiāli (vadlīnijas) | RSU DDVVI  | VM, LM, LAĀB | 2020.gada IV ceturksnis |
| Uzdevums Nr.4. Pilnveidot nodarbināto tiesisko aizsardzību, viņu izpratni un zināšanas par darba tiesiskajām attiecībām, īpaši nestandarta/ jaunajās nodarbinātības formās strādājošiem. |
| 1. | Informatīvo materiālu izstrāde par darba devēju un nodarbināto pienākumiem dažādās nodarbinātības formās (piemēram, attālinātais darbs, platformu darbs) | Nodrošināta informācija gan darba devējiem, gan nodarbinātajiem par darba aizsardzības jautājumiem dažādās nodarbinātības formās  | Izstrādāti 3 informatīvie materiāli un ievietoti interneta vidē  | RSU DDVVI | LM, VDI | 2023.gada IV ceturksnis |
| 2. | Informatīvi izglītojošu pasākumu organizēšana par darba aizsardzības jautājumiem dažādās nodarbinātības formās (piemēram, attālinātais darbs, platformu darbs) | Nodrošināta praktiska informācija darba devējiem, nodarbinātajiem un darba aizsardzības speciālistiem par darba aizsardzības prasību īstenošanu dažādās nodarbinātības formās  | Organizēti 18 semināri  | RSU DDVVI | LM, VDI | 2023.gada IV ceturksnis |
| **2. Rīcības virziens** | Iekļaujošs darba tirgus ikvienam un kvalitatīvas darba vietas, atbalstot ilgtermiņa līdzdalību darba tirgū |
| Uzdevums. Uzlabot augsti kvalificēta darbaspēka piesaisti Valsts darba inspekcijā un tā veiktspējas pilnveidošanu |
| 1. | VDI inspektoru apmācības preventīvā darba veikšanai uzņēmumos (speciālu apmācību moduļu izstrāde, aktualizācija un apmācība) | VDI inspektori apmācīti apmācību moduļu ietvaros | Aktualizēti 11 VDI apmācību moduļi, apmācīti 156inspektori  | VDI | LM | 2023.gada IV ceturksnis |
| 2. | VDI darbinieku pieredzes apmaiņa un apmācības Baltijas valstīs | VDI inspektori ieguvuši pieredzi par darba tiesību un darba aizsardzības uzraudzības praksi Baltijas valstīs | Organizēts 1 Baltijas valstu inspektoru pieredzes apmaiņas seminārs Latvijā, nodrošināta 20 personu pieredzes apmaiņa un apmācība  | VDI | LM | 2023.gada IV ceturksnis |
| 3. | Starptautiskas konferences organizēšana Latvijā labās prakses un pieredzes apmaiņai | VDI inspektori papildinājuši pieredzi par aktuāliem darba tiesību un darba aizsardzības jautājumiem | Organizēta 1 konference labākās prakses un pieredzes apmaiņai | VDI | LM | 2021.gada IV ceturksnis |

**IV. Teritoriālā perspektīva**

Darba aizsardzības politika tiks īstenota visā Latvijas teritorijā un attieksies uz visiem Latvijas uzņēmumiem un tajos nodarbinātajiem. Plānotie uzdevumi un pasākumi tiks īstenoti gan Rīgā, gan reģionos.

**V. Ietekmes novērtējums uz valsts un pašvaldību budžetu**

Plāna īstenošanai paredzēts izmantot finanšu resursus no valsts budžeta, tai skaitā no Darba negadījumu speciālā budžeta, kā arī no Darbības programmas "Izaugsme un nodarbinātība" 7.3.1. specifiskā atbalsta mērķa "Uzlabot darba drošību, it īpaši bīstamo nozaru uzņēmumos" finansējuma. Specifiskā atbalsta ietvaros pieejamais kopējais attiecināmais finansējums ir 6 889 454 euro, tai skaitā Eiropas Sociālā fonda finansējums – 5 856 035 euro un valsts budžeta finansējums – 1 033 419 euro[[7]](#footnote-7), kas ir ESF projekta Nr. 7.3.1.0/16/I/001 “Darba drošības normatīvo aktu praktiskās ieviešanas un uzraudzības pilnveidošana” īstenošanai plānotais kopējais finansējums projekta ieviešanas laikā no 2016.gada 4.marta līdz 2023.gada 31.decembrim. Ieviešot pasākumus, kuriem publiskā finansējuma piešķīrums ir kvalificējams kā komercdarbības atbalsts, pasākuma ieviešanā tiks ievērots atbilstošs komercdarbības atbalsta kontroles regulējums.

Kopsavilkumā par plānā iekļauto uzdevumu īstenošanai nepieciešamo finansējumu norādītais finansējums ir indikatīvs. Papildu finansējums plānā paredzēto pasākumu izpildei netiek plānots.

**Kopsavilkums par plānā iekļauto uzdevumu īstenošanai nepieciešamo valsts un pašvaldību budžeta finansējumu**

|  |  |  |  |  |
| --- | --- | --- | --- | --- |
| **Uzdevums** | **Pasākums** | **Budžeta programmas/apakšprogrammas kods un nosaukums** | **Vidēja termiņa budžeta ietvara likumā plānotais finansējums** | **Pasākuma īstenošanas gads**  |
| **2021** | **2022** | **2023** |
| **Finansējums plāna realizācijai kopā** |  |  | 863830 | 1056752 | 433481 | 2021-2023 |
| tajā skaitā |   |   |  |  |  |   |
| 18. Labklājības ministrija |   |   | 863830 | 1056752 | 433481 |  2021-2023 |
| Sociālās apdrošināšanas speciālais budžets (apakšprogrammas 04.03.00 „Darba negadījumu speciālais budžets” ietvaros finansējums RSU DDVVI) |   |   | 81560 | 81560 | 81560 | 2021-2023 |
| Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošana (Darbības programmas "Izaugsme un nodarbinātība" 7.3.1.specifiskā atbalsta mērķa "Uzlabot darba drošību, it īpaši bīstamo nozaru uzņēmumos" īstenošanas noteikumi, apakšprogramma 63.07.00 "Eiropas Sociālā fonda (ESF) īstenotie projekti labklājības nozarē (2014-2020)) |   |   | 782270 | 975192 | 351921 | 2021-2023 |
| **1. rīcības virziens. Iekļaujošs darba tirgus ikvienam un kvalitatīvas darba vietas, atbalstot ilgtermiņa līdzdalību darba tirgū.** |   |   | 789763 | 1005633 | 397326 | 2021-2023 |
| 18.Labklājības ministrija |  |  | 789763 | 1005633 | 397326 | 2021-2023 |
| Sociālās apdrošināšanas speciālais budžets (apakšprogrammas 04.03.00 „Darba negadījumu speciālais budžets” ietvaros finansējums RSU DDVVI) |  |  | 81560 | 81560 | 81560 | 2021-2023 |
| Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošana (Darbības programmas "Izaugsme un nodarbinātība" 7.3.1.specifiskā atbalsta mērķa "Uzlabot darba drošību, it īpaši bīstamo nozaru uzņēmumos" īstenošanas noteikumi, apakšprogramma 63.07.00 "Eiropas Sociālā fonda (ESF) īstenotie projekti labklājības nozarē (2014-2020)) |  |  | 708203 | 924073 | 315766 | 2021-2023 |
| **1. uzdevums. Paaugstināt sabiedrības, īpaši darba devēju, nodarbināto un darba aizsardzības speciālistu informētības un izpratnes līmeni par darba tiesību un darba aizsardzības jautājumiem (dažādās nodarbinātības formās) un veicināt preventīvās kultūras attīstību** |   |   | 370529 | 470974 | 204339 | 2021-2023 |
| 18.Labklājības ministrija |  |  | 370529 | 470974 | 204339 | 2021-2023 |
| Sociālās apdrošināšanas speciālais budžets (apakšprogrammas 04.03.00 „Darba negadījumu speciālais budžets” ietvaros finansējums RSU DDVVI) |  |  | 66760 | 66760 | 66760 | 2021-2023 |
| Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošana (Darbības programmas "Izaugsme un nodarbinātība" 7.3.1.specifiskā atbalsta mērķa "Uzlabot darba drošību, it īpaši bīstamo nozaru uzņēmumos" īstenošanas noteikumi, apakšprogramma 63.07.00 "Eiropas Sociālā fonda (ESF) īstenotie projekti labklājības nozarē (2014-2020)) |  |  | 303769 | 404214 | 137579 | 2021-2023 |
|    | **1. pasākums. Sabiedrības informēšana par darba aizsardzības jautājumiem ar īsu videopadomu un filmu palīdzību** |   | 15 160 | 15 160 | 15 160 | 2021-2023 |
| 18.Labklājības ministrija |  04.03.00 SB apakšprogramma "Darba negadījumu speciālais budžets” |
|    | **2. pasākums. Darba devēju un nodarbināto informēšana, izstrādājot informatīvos materiālus par dažādiem aktuāliem darba aizsardzības jautājumiem (tai skaitā par muskuļu-skeleta sistēmas slimību profilaksi, psihoemocionālajiem riskiem, aizsardzību pret ķīmiskajām vielām, u.c.)** |   | 24 200  | 24 200  | 24 200  | 2021-2023 |
| 18.Labklājības ministrija |  04.03.00 SB apakšprogramma "Darba negadījumu speciālais budžets” |
|    | **3. pasākums. Ar uzņēmuma darba aizsardzības sistēmas izveidi un uzturēšanu saistīto personu informēšana semināros (tai skaitā par Covid-19 ierobežošanu, psihoemocionālajiem riskiem, dažādu nozaru specifiskajiem riskiem u.c.)** |   | 15 400  | 15 400  | 15 400  | 2021-2023 |
| 18.Labklājības ministrija |  04.03.00 SB apakšprogramma "Darba negadījumu speciālais budžets” |
|    | **4. pasākums. Informatīvo kampaņu īstenošana par aktuāliem riska faktoriem vai darba aizsardzības aspektiem.** |   | 12 000  | 12 000  | 12 000  | 2021-2023 |
| 18.Labklājības ministrija | 04.03.00 SB apakšprogramma "Darba negadījumu speciālais budžets” |
|    | **5. pasākums. Informatīvi izglītojošu pasākumu organizēšana (semināri, diskusijas, u.c.).** |   | 38403 | 38874 | 0 | 2021-2022 |
| 18.Labklājības ministrija. Darbības programmas "Izaugsme un nodarbinātība" 7.3.1.specifiskā atbalsta mērķa "Uzlabot darba drošību, it īpaši bīstamo nozaru uzņēmumos" īstenošanas noteikumi |  63.07.00 apakšprogramma "Eiropas Sociālā fonda (ESF) īstenotie projekti labklājības nozarē (2014-2020) |
|  | **6.pasākums. Vizualizētu uzskates līdzekļu darbinieku informēšanai izveide un ieviešana (videoapmācības, videofilmas)** |  | 112160 | 65768 | 0 | 2021-2022 |
| 18.Labklājības ministrija. Darbības programmas "Izaugsme un nodarbinātība" 7.3.1.specifiskā atbalsta mērķa "Uzlabot darba drošību, it īpaši bīstamo nozaru uzņēmumos" īstenošanas noteikumi |  63.07.00 apakšprogramma "Eiropas Sociālā fonda (ESF) īstenotie projekti labklājības nozarē (2014-2020) |
|  | **7.pasākums. Sabiedrības izpratnes par darba attiecību un darba aizsardzības jautājumiem veicināšanas pasākumu organizēšana** |  | 81021 | 223596 | 58801 | 2021-2023 |
| 18.Labklājības ministrija. Darbības programmas "Izaugsme un nodarbinātība" 7.3.1.specifiskā atbalsta mērķa "Uzlabot darba drošību, it īpaši bīstamo nozaru uzņēmumos" īstenošanas noteikumi |  63.07.00 apakšprogramma "Eiropas Sociālā fonda (ESF) īstenotie projekti labklājības nozarē (2014-2020) |
|  | **8.pasākums. Tiešsaistes un klātienes konsultāciju un tiešsaistes semināru par darba vides risku, īpaši, bioloģisko risku mazināšanu un prevenciju, nodrošināšana** |  | 39922 | 43921 | 45475 | 2021-2023 |
| 18.Labklājības ministrija. Darbības programmas "Izaugsme un nodarbinātība" 7.3.1.specifiskā atbalsta mērķa "Uzlabot darba drošību, it īpaši bīstamo nozaru uzņēmumos" īstenošanas noteikumi |  63.07.00 apakšprogramma "Eiropas Sociālā fonda (ESF) īstenotie projekti labklājības nozarē (2014-2020) |
|  | **9.pasākums. Izglītojošas aktivitātes tādu profesionālo izglītības iestāžu, kuras sniedz izglītību bīstamajās nozarēs[[8]](#footnote-8), audzēkņiem - diskusijas, spēles, konkursi u.c. formas aktivitātes, kas uzrunātu mērķauditoriju** |  | 32263 | 32055 | 33303 | 2021-2023 |
|  | 18.Labklājības ministrija. Darbības programmas "Izaugsme un nodarbinātība" 7.3.1.specifiskā atbalsta mērķa "Uzlabot darba drošību, it īpaši bīstamo nozaru uzņēmumos" īstenošanas noteikumi |  63.07.00 apakšprogramma "Eiropas Sociālā fonda (ESF) īstenotie projekti labklājības nozarē (2014-2020) |
| **2. uzdevums. Nodrošināt atbalstu uzņēmumiem, īpaši mikro un mazajiem uzņēmumiem, drošas un veselībai nekaitīgas darba vides izveidošanā.** |   |   | 404434 | 519859 | 178187 | 2021-2023 |
| 18.Labklājības ministrija |  |  | 404434 | 519859 | 178187 | 2021-2023 |
| Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošana (Darbības programmas "Izaugsme un nodarbinātība" 7.3.1.specifiskā atbalsta mērķa "Uzlabot darba drošību, it īpaši bīstamo nozaru uzņēmumos" īstenošanas noteikumi, apakšprogramma 63.07.00 "Eiropas Sociālā fonda (ESF) īstenotie projekti labklājības nozarē (2014-2020)) |  |  | 404434 | 519859 | 178187 | 2021-2023 |
|    | 1. pasākums. Konsultatīvais atbalsts bīstamo nozaru uzņēmumiem  |   | 264550 | 297000 | 160908 | 2021-2023 |
| 18.Labklājības ministrija. Darbības programmas "Izaugsme un nodarbinātība" 7.3.1.specifiskā atbalsta mērķa "Uzlabot darba drošību, it īpaši bīstamo nozaru uzņēmumos" īstenošanas noteikumi | 63.07.00 apakšprogramma "Eiropas Sociālā fonda (ESF) īstenotie projekti labklājības nozarē (2014-2020) |
|  | **2. pasākums.****Jaunu bezmaksas interaktīvo darba vides riska novērtējuma rīku izveide un tiešsaistes pieejamības nodrošināšana** |  | 52665 | 0 | 0 | 2021-2023 |
|  | 18.Labklājības ministrija. Darbības programmas "Izaugsme un nodarbinātība" 7.3.1.specifiskā atbalsta mērķa "Uzlabot darba drošību, it īpaši bīstamo nozaru uzņēmumos" īstenošanas noteikumi | 63.07.00 apakšprogramma "Eiropas Sociālā fonda (ESF) īstenotie projekti labklājības nozarē (2014-2020) |
|  | **3.pasākums. Elektroniskas darbinieku apmācības sistēmas izveide un ieviešana** |  | 40881 | 163525 | 0 | 2021-2023 |
| 18.Labklājības ministrija. Darbības programmas "Izaugsme un nodarbinātība" 7.3.1.specifiskā atbalsta mērķa "Uzlabot darba drošību, it īpaši bīstamo nozaru uzņēmumos" īstenošanas noteikumi | 63.07.00 apakšprogramma "Eiropas Sociālā fonda (ESF) īstenotie projekti labklājības nozarē (2014-2020) |
|  | **4.pasākums. Vienas dienas nodarbināto bezmaksas apmācība, īpaši bīstamajās nozarēs, preventīvās kultūras paaugstināšanai** |  | 37062 | 45441 | 0 | 2021-2023 |
| 18.Labklājības ministrija. Darbības programmas "Izaugsme un nodarbinātība" 7.3.1.specifiskā atbalsta mērķa "Uzlabot darba drošību, it īpaši bīstamo nozaru uzņēmumos" īstenošanas noteikumi | 63.07.00 apakšprogramma "Eiropas Sociālā fonda (ESF) īstenotie projekti labklājības nozarē (2014-2020) |
|  | **5.pasākums. Mācību ekskursijas darba devējiem uz uzņēmumiem, kuros ieviesta labā prakse darba aizsardzības prasību ievērošanai** |  | 9276 | 13893 | 17279 | 2021-2023 |
| 18.Labklājības ministrija. Darbības programmas "Izaugsme un nodarbinātība" 7.3.1.specifiskā atbalsta mērķa "Uzlabot darba drošību, it īpaši bīstamo nozaru uzņēmumos" īstenošanas noteikumi | 63.07.00 apakšprogramma "Eiropas Sociālā fonda (ESF) īstenotie projekti labklājības nozarē (2014-2020) |
| **3. uzdevums. Veicināt arodslimību preventīvu novēršanu un arodslimību agrīnu diagnosticēšanu.** |   |   | 11000 | 11000 | 11000 |  2021-2023 |
| 18.Labklājības ministrija |  |  | 11000 | 11000 | 11000 | 2021-2023 |
| Sociālās apdrošināšanas speciālais budžets (apakšprogrammas 04.03.00 „Darba negadījumu speciālais budžets” ietvaros finansējums RSU DDVVI) |  |  | 11000 | 11000 | 11000 | 2021-2023 |
|    | 1. pasākums. Padziļinātas un specifiskas informācijas par aktuāliem arodslimību jautājumiem nodrošināšana arodveselības un arodslimību ārstiem |   | 2000  | 2000  | 2000  | 2021-2023  |
| 18.Labklājības ministrija | 04.03.00 SB apakšprogramma "Darba negadījumu speciālais budžets” |
|   | **2. pasākums. Interaktīvi pasākumi par aktuāliem veselības veicināšanas jautājumiem darba vietās (piemēram, par pasākumiem dažādām nodarbināto grupām, tai skaitā vecāka gadagājuma nodarbinātajiem, par psihoemocionālajiem faktoriem, ergonomiskajiem faktoriem u.c.)** |   | 1500  | 1500  | 1500  | 2021-2023  |
|   | 18.Labklājības ministrija | 04.03.00 SB apakšprogramma "Darba negadījumu speciālais budžets” |
|   | **3. pasākums. Kopīgi interaktīvi pasākumi arodveselības un arodslimību ārstiem un darba aizsardzības speciālistiem par obligāto veselības pārbaužu veikšanu** |   | 2500  | 2500  | 2500  | 2021-2023 |
|   | 18.Labklājības ministrija |  04.03.00 SB apakšprogramma "Darba negadījumu speciālais budžets” |
|  | 4.pasākums. Informācijas par aktuāliem arodslimību jautājumiem nodrošināšana ģimenes ārstiem un citiem veselības aprūpes speciālistiem |  | 5000  | 5000  | 5000  | 2021-2023 |
|  | 18.Labklājības ministrija |  04.03.00 SB apakšprogramma "Darba negadījumu speciālais budžets” |
| **4. uzdevums. Pilnveidot nodarbināto tiesisko aizsardzību, viņu izpratni un zināšanas par darba tiesiskajām attiecībām, īpaši nestandarta/ jaunajās nodarbinātības formās strādājošiem.** |   |   | 3800 | 3800 | 3800 |  2021-2023 |
| 18.Labklājības ministrija |  |  | 3800 | 3800 | 3800 | 2021-2023 |
| Sociālās apdrošināšanas speciālais budžets (apakšprogrammas 04.03.00 „Darba negadījumu speciālais budžets” ietvaros finansējums RSU DDVVI) |  |  | 3800 | 3800 | 3800 | 2021-2023 |
|   | **1. pasākums Informatīvo materiālu izstrāde par darba devēju un nodarbināto pienākumiem dažādās nodarbinātības formās (piemēram, attālinātais darbs, platformu darbs)** |   | 2000 | 2000 | 2000 | 2021-2023 |
|   | 18.Labklājības ministrija |  04.03.00 SB apakšprogramma "Darba negadījumu speciālais budžets” |
|   | **2. pasākums. Informatīvi izglītojošu pasākumu organizēšana par darba aizsardzības jautājumiem dažādās nodarbinātības formās (piemēram, attālinātais darbs, platformu darbs)** |   | 1800 | 1800 | 1800 | 2021-2023 |
|   | 18.Labklājības ministrija |  04.03.00 SB apakšprogramma "Darba negadījumu speciālais budžets” |
| **2. rīcības virziens. Iekļaujošs darba tirgus ikvienam un kvalitatīvas darba vietas, atbalstot ilgtermiņa līdzdalību darba tirgū.** |   |   | 74067 | 51119 | 36155 |  2021-2023 |
| **Uzdevums. Uzlabot augsti kvalificēta darbaspēka piesaisti Valsts darba inspekcijā un tā veiktspējas pilnveidošanu** |   |   | 74067 | 51119 | 36155 |  2021-2023 |
| 18.Labklājības ministrija |  |  | 74067 | 51119 | 36155 | 2021-2023 |
| Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošana (Darbības programmas "Izaugsme un nodarbinātība" 7.3.1.specifiskā atbalsta mērķa "Uzlabot darba drošību, it īpaši bīstamo nozaru uzņēmumos" īstenošanas noteikumi, apakšprogramma 63.07.00 "Eiropas Sociālā fonda (ESF) īstenotie projekti labklājības nozarē (2014-2020)) |  |  | 74067 | 51119 | 36155 | 2021-2023 |
|   | **1. pasākums. VDI inspektoru apmācības preventīvā darba veikšanai uzņēmumos (speciālu apmācību moduļu izstrāde, aktualizācija un apmācība)** |   | 56548 | 41930 | 31471 | 2021-2023 |
|   | 18.Labklājības ministrija. Darbības programmas "Izaugsme un nodarbinātība" 7.3.1.specifiskā atbalsta mērķa "Uzlabot darba drošību, it īpaši bīstamo nozaru uzņēmumos" īstenošanas noteikumi | 63.07.00 apakšprogramma "Eiropas Sociālā fonda (ESF) īstenotie projekti labklājības nozarē (2014-2020) |
|  | **2. pasākums. VDI darbinieku pieredzes apmaiņa un apmācības Baltijas valstīs** |   | 4665 | 9189 | 4684 | 2021-2023 |
|  | 18.Labklājības ministrija. Darbības programmas "Izaugsme un nodarbinātība" 7.3.1.specifiskā atbalsta mērķa "Uzlabot darba drošību, it īpaši bīstamo nozaru uzņēmumos" īstenošanas noteikumi | 63.07.00 apakšprogramma "Eiropas Sociālā fonda (ESF) īstenotie projekti labklājības nozarē (2014-2020) |
|  | **3. pasākums. Starptautiskas konferences organizēšana Latvijā labās prakses un pieredzes apmaiņai** |  | 12854 | 0 | 0 | 2021 |
|  | 18.Labklājības ministrija. Darbības programmas "Izaugsme un nodarbinātība" 7.3.1.specifiskā atbalsta mērķa "Uzlabot darba drošību, it īpaši bīstamo nozaru uzņēmumos" īstenošanas noteikumi | 63.07.00 apakšprogramma "Eiropas Sociālā fonda (ESF) īstenotie projekti labklājības nozarē (2014-2020) |

Labklājības ministrs G. Eglītis

1. MK 2016.gada 20.janvāra rīkojums Nr. 34 “Par Darba aizsardzības politikas pamatnostādnēm 2016.-2020. gadam” [↑](#footnote-ref-1)
2. MK 2016.gada 27.janvāra rīkojums Nr.39 “Par Darba aizsardzības jomas attīstības plānu 2016.-2018.gadam” [↑](#footnote-ref-2)
3. MK 2019.gada 27. marta rīkojums Nr.138 “Par Darba aizsardzības jomas attīstības plānu 2019.-2020.gadam” [↑](#footnote-ref-3)
4. Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai par ES stratēģisko satvaru par drošību un veselības aizsardzību darbā no 2014. līdz 2020.gadam; [↑](#footnote-ref-4)
5. Komisijas 2021.gada 28.jūnija Paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai (COM(2021) 323 final) “ES drošības un veselības darbā stratēģiskais ietvars 2021.-2027.gadam. Drošība un veselība darbā mainīgajā darba pasaulē” [↑](#footnote-ref-5)
6. MK 2005.gada 8.februāra noteikumos Nr.99  “Noteikumi par komercdarbības veidiem, kuros darba devējs iesaista kompetentu institūciju” minētie komercdarbības veidi [↑](#footnote-ref-6)
7. MK 2016.gada 1.marta noteikumi Nr. 127 “Darbības programmas "Izaugsme un nodarbinātība" 7.3.1. specifiskā atbalsta mērķa "Uzlabot darba drošību, it īpaši bīstamo nozaru uzņēmumos" īstenošanas noteikumi” [↑](#footnote-ref-7)
8. 2005.gada 8.februāra Ministru kabineta noteikumos Nr.99  “Noteikumi par komercdarbības veidiem, kuros darba devējs iesaista kompetentu institūciju” minētie komercdarbības veidi [↑](#footnote-ref-8)